เยส-โน ผมโอเค! “บิ๊กตู่” รีคอนเฟิร์มไม่ลาออกแม้ร่าง รธน. ถูกตีตก
"บิ๊กตู่" ไม่ลาออก แม้ว่าร่างรัฐธรรมนูญฉบับใหม่จะไม่การลงประชามติในวันที่ 7 ส.ค.นี้ ขณะนี้ยังไม่มีแผนปรับ ครม.
2 ส.ค. 2559

พล.อ.ประยุทธ์ จันทร์โอชา นายกรัฐมนตรี และหัวหน้าคณะรักษาความสงบแห่งชาติ (คสช.) กล่าวยืนยันว่าจะไม่ลาออกจากตำแหน่งหากร่างรัฐธรรมนูญฉบับใหม่ไม่ผ่านการลงประชามติในวันที่ 7 ส.ค.นี้ แต่ในสัปดาห์หน้าคณะรัฐมนตรี (ครม.) และ คสช.จะหารือถึงแนวทางการเดินหน้าตามโรดแมพต่อไป ไม่ว่าร่างรัฐธรรมนูญจะผ่านประชามติหรือไม่
พร้อมกันนั้น นายกรัฐมนตรียังระบุว่า ไม่มีความคิดที่จะปรับ ครม.หลังการทำประชามติ และยืนยันว่าความสัมพันธ์กับ พล.อ.ประวิตร วงษ์สุวรรณ รองนายกรัฐมนตรี ฝ่ายความมั่นคง ยังคงแนบแน่นเหมือนเดิม ไม่ได้มีความขัดแย้งอย่างที่มีกระแสข่าวลือ